open-index/open-wikipedia-markdown huggingface dataset:
Victor Fenigstein

De **Victor Fenigstein**, gebuer den 19. Dezember 1924 zu Zürich, a gestuerwen den 12. Januar 2022, war e Schwäizer Pianist a Komponist.

## Biographie
Scho ganz fréi huet de Victor Fenigstein Gei a Piano geléiert. Wärend senger Lycéeszäit huet hie sech op de Piano konzentréiert. 1943 huet hie seng *Matura* gemaach an 1945 krut hie säin Diplom als Pianosprofesser. 1946 huet hie sech mat der Marianne Sigg verloobt. Déi zwee goufen 1949 bestuet an d'Koppel krut zwee Meedercher. Si war Protestantin a gouf net vum Victor senger Famill akzeptéiert. 1948 gouf hien éischten am Concours fir eng Plaz als Pianosprofesser am Stater Conservatoire an hien ass dunn op Lëtzebuerg geplënnert wou hie bis zu senger Pensioun 1985 geschafft huet.

De Victor Fenigstein huet zu Mutfert gewunnt.

2009 huet de Victor Fenigstein déi lëtzebuergesch Nationalitéit kritt.
## Säi Wierk
* 1940-56: *Zyklus aus deiner Jugend* (mittlere Stimme und Klavier)
Nom Hermann Hesse 1. Über die Felder 2. Berceuse 3. Der Strassenkehrer 4. Im Nebel 5. Die Blutbuche 7. Entschluss 6. nom Rilke Stimme eines Bruders
* 1953: *Streichtrio*
* 1954: *Six réactions sur un thème de rythme* (Sträichquartett)
* 1953-54: *Et le jour se leva pour lui* (4 Soli, Chour an Orchester)
* 1955-58: *The Teens' Sonatina* (Piano)
* 1960: *Concerto für Oboe und Streicher* (Norbert Mattern, RTL-Sinfonieorchester)
* 1962: *Legende* (Cello a Chamberorchester)
* 1964: *Neuf réactions sur un thème de rythme* (6 Percussionnisten)
* 1964-67: *Études concertantes I muratori*
* 1966: *Petite suite des temps jadis*
* 1970: *Three events* (Piano a klasseschen Orchester)
* 1972: *Was ist..* (Piano mat 4 Hänn)
* 1974: *Passages* (Trompett a Sträicher)
* 1974: *Two Pieces* (Flütt a Sträicher)
* 1974: *Trois esquisses juives* (Kontrabass a Sträicher)
* 1974: *Vier Rufspiele* (Flütt a Piano)
* 1978: *Mara-(Im)-Pulse* (Sträichorchester)
* 1979: *Berlocken-Tänze* (Klarinettequartett)
* 1979: *Seventeen Millions* (Rezitator, Mezzo, groussen Orchester)
* 1986: *Heilige Johanna der Schlachthöfe* (*Singespiel*)
* 1986: *154 Liebessonette von Shakespeare*
* 1989: *Die Mutter des Mörders* (*Singespiel*)

## Gielchen
* 
*Commandeur vum Ordre de Mérite du Grand-Duché de Luxembourg (Promotioun 2011)

## Literatur
* Wehenkel, Henri, 2022. *Victor Fenigstein (1924-2022). Un musicien engagé dans son temps.* d'Lëtzebuerger Land vum 21. Januar 2022, S. 19.
* Fritz Hennenberg & Luc Deitz, 2005. *Mein Leben - ein Spiel. Ein Portrait des Komponisten Victor Fenigstein*. Luxembourg: Kairos Éditions. ISBN 2-9599829-0-8.
* Loll Weber, 1991. *Der Komponist Victor Fenigstein. Ein Interpretationsversuch*. , Joer 1991 N°3.

## Um Spaweck
* Marlène Duhr: "Zwischen Musik, politischem Engagement und Multipler Sklerose." bnl.public.lu, 02.09.2024.
Roger Gilson

De **Roger Gilson**, gebuer den 19. September 1947 zu Diddeleng, a gestuerwen den 18. Januar 1995 zu Dippech, war e lëtzebuergesche Vëlossportler an Olympionik.

Hien huet Lëtzebuerg op den Olympesche Summerspiller 1968 zu Mexiko vertrueden.

## Palmarès
### [[1964]]
* 1. am Grand Prix Général Patton (Junior)

### [[1967]]
* 1. an der Flèche du Sud
* 2. am Grand Prix François Faber

### [[1968]]
* 3. an der Flèche du Sud
* 9. am Tour de l'Avenir

### [[1969]]
* 1. an der Flèche du Sud
* 4. am Tour de Luxembourg
** 6. an der 4. Etapp a) vun Dikrech op Lëtzebuerg (140&nbsp;km)
* Tour de France (opginn an der 10. Etapp)
* 68. a Paris-Luxembourg

### [[1970]]
* 5. an der Österreich-Rundfahrt
** 9. an der 1. Etapp vu Wien op Knittelfeld (184&nbsp;km)
** 7. an der 5. Etapp vu Villach op Mittersill (195&nbsp;km)
** 7. an der 7 Etapp a) vu Salzburg op Braunau (102&nbsp;km)
** 5. an der 7 Etapp b) zu Braunau, Eenzelzäitfueren (16&nbsp;km)
* 9. am Tour de Luxembourg
** 10. an der 4. Etapp a) vun Dikrech op Lëtzebuerg (136,9&nbsp;km)
** 8. an der 4. Etapp b) zu Lëtzebuerg-Belair, Eenzelzäitfueren (23&nbsp;km)

### [[1971]]
* 1. a Rund um Köln
* 6. an der Flèche du Sud

### [[1972]]
* 1. bei den Nationale Meeschterschaften op der Strooss a Form vun engem Zäitfueren (Kategorie Professionel)
* 13. am Tour de Luxembourg
* 29. an der Volta Ciclista a Catalunya
* 31. a Paris-Tours
* 40. am Omloop Het Volk (198&nbsp;km)

### [[1973]]
* 6. am Tour de Luxembourg
* 8. an de Meeschterschafte vun Zürich
* 26. am Amstel Gold Race
* 27. am Omloop Het Volk (193&nbsp;km)
* 30. am Tour d'Indre-et-Loire
* 38. am Giro d'Italia
* 75. a Paris-Nice
* 134. a Milano-Sanremo
* Tour de France (opginn an der 18. Etapp)

### [[1974]]
* 3. am Championnat des Trois Nations
* 12. am Tour de Luxembourg
* 54. an der 
* 71. a Paris-Nice
* 86. am Giro d'Italia
### [[1975]]
* 4. am Championnat des Trois Nations
* 6. am Tour de Luxembourg
* 14. a Milano-Sanremo
* 20. am Amstel Gold Race
* 27. a Paris-Tours
* 31. a Milano-Torino (243&nbsp;km)
* 41. am Omloop Het Volk (198&nbsp;km)
* 44. a Paris-Nice

### [[1976]]
* 1. an der zweeter Etapp vun der Vuelta a España vun Estepona op Priego de Córdoba 
* 5. am Championnat des Trois Nations
* 10. am Tour de Luxembourg
* 21. an der Ronde van Nederland
* 32. am Amstel Gold Race
* 39. an der Flèche wallonne
* 45. an der Vuelta a España
* 52. a Paris-Tours

### [[1977]]
* 3. am Tour d'Indre-et-Loire
* 16. am Tour de Luxembourg
* 18. am Championnat des Trois Nations

## Kuckt och
Krees (Geometrie)

E **Krees** ass eng geometresch Figur, déi aus de Punkte besteet déi d'selwecht wäit ewech si vun engem fixe Punkt, genannt *Zentrum*.

Mathematesch gesinn (an der euklidescher Geometrie) ass e Krees  \mathcal{C}, deen als Zentrum O huet an als Radius (hallwen Duerchmiesser) r\ge0, den Ensembel vun de Punkten M, déi sou leien, datt d'Distanz vun O op M ëmmer gläich r ass.

: \mathcal{C}(O,r) = \left\{ M \in \mathcal{P} \mid d(O,M) = r \right\} 

* De Krees huet als Ëmfang:  p =2\pi r
* Säi Flächeninhalt ass: A=\pi r^2

## Analytesch Duerstellung
An engem *Repère orthonormé* vum *Plan euclidien* schreiwe mer:

M(x,y),\quad O(\alpha, \beta)

d(O,M)=r \iff\|\overrightarrow {OM}\|^2=r^2\iff(x-\alpha)^2+(y-\beta)^2=r^2
## Kuckt och
* Kreesausschnëtt

## Um Spaweck
Paris-Luxembourg

**Paris-Luxembourg** war eng Etappecourse mam Vëlo, déi vun 1963 bis 1970 gefuer gouf.

## D'Gewënner

## Um Spaweck
* Resultater vu ''Paris-Luxembourg'' op der Websäit vu ''Mémoire du Cyclisme''
Antoine Wehenkel

Den **Antoine Wehenkel**, gebuer den 10. Februar 1907 an der Stad Lëtzebuerg, do gestuerwen de 27. Februar 1992, war e lëtzebuergeschen Ingenieur a Politiker.

## Biographie
No senger Première am Kolléisch huet den Antoine Wehenkel 1930 zu Paräis op der *[[CentraleSupélec|École centrale des arts et manufacture]]* en Ingenieurs-Titel kritt an duerno op der Sorbonne Physik a Mathematik studéiert. No engem Stage op der Arbed an e puer Joer als Enseignant an der Escher Beruffsschoul ass e bei d'Lëtzebuerger Eisebunn schaffe gaangen, wou e säi Beruffsliewe laang sollt bleiwen.

Hie war Member vun der ASSOSS an huet sech 1937 an der Campagne géint dat sougenannt *[[Maulkuerfgesetz]]* engagéiert. Als bekannten Antifaschist gouf hien den 11. Mee 1940, gläich nom Afall vun den däitschen Truppen, verhaft an e Mount an de Prisong gespaart. Duerno gouf hien op eng ënnergeuerdent Plaz an der Reichsbahn versat bis en 1943 entlooss gouf.

Nom Krich gouf den Antoine Wehenkel Generalsekretär vun der Verwaltung bei der CFL, an 1962 Direkter vun der CFL. Wéi hien 1964 Minister gouf ass e vun där Funktioun zeréckgetrueden.

Hien ass 1945 der Lëtzebuerger Aarbechterpartei bäigetratt a gouf 1951 am Zentrum an d'Chamber gewielt. Bis 1974 sollt en all Kéier erëmgewielt ginn. Vun 1951 bis 1964 war en och Gemenge-Conseiller an der Stad Lëtzebuerg.

1964 gouf den Antoine Wehenkel Minister an der Regierung Werner-Cravatte wou en d'Portefeuillë vum Budget, der Wirtschaft an der Energie hat.

1970, no der Ofspléckung vun der SdP, gouf hien, als Nofollger vum dissidenten Henry Cravatte, zum Parteipresident vun der LSAP gewielt an huet dës Charge bis 1974 besat. Hien huet deen neien, méi lénks orientéierte Cours vun der Partei consolidéiert an aktiv op eng zukünfteg Koalitioun mat der liberaler DP higeschafft. No de Chamberwalen 1974 war hien annerhalleft Joer laang Chamberpresident. 1976 huet hie sech aus dem aktive politesche Liewen zeréckgezunn.

An de Joren drop huet hie sech virun allem der Restauratioun vu senger Familljeproprietéit *Am Dierfchen* higinn an huet d'Geschicht vum Komplex dokumentéiert.

Den Antoine Wehenkel war 15 Joer laang Groussmeeschter vun der *[[Grande Loge de Luxembourg]]*. Hie war bestuet a Papp vu 5 Kanner.

## Publikatiounen (Auswiel)
* Tony Wehenkel-Guillier, * 'Am Dierfchen' - Monographie d'un quartier disparu de la vieille ville de Luxembourg* ; Lëtzebuerg (Les Amis de l'Histoire, Nr. XVI), 1995; 272 Säiten (ill.). ISBN 2-919884-16-6 ; ISSN 1016-3441

## Gielercher

* 
* 

## Literatur
* Romain Durlet 1974: *Antoine Wehenkel - Der erste Bürger im Staat* an der Revue 41, 12. Oktober 1974, S. 32-37
* Ed Kayser 2003: *Antoine WEHENKEL 1907-1992.* In: 400 Joer Kolléisch, Band II, S. 409-410. éditions saint paul, Lëtzebuerg. ISBN 2-87963-419-9.

## Kuckt och
* Lëscht vun de lëtzebuergesche Regierungsmemberen
* Henri Wehenkel
## Um Spaweck
* c.v. op lsap.lu
Amay

**Amay** (op wallounesch: *Ama*) ass eng belsch Uertschaft a Gemeng a Wallounien, an der Provënz Léck

Déi haiteg Gemeng Amay aas 1977 bei der belscher Gemengereform entstanen, aus der Fusioun vun de fréiere Gemengen Ampsin an Ombret-Rawsa. Derbäi koum nach d'Sektioun Jehay (*Tchhè*) aus der fréierer Gemeng Jehay-Bodegnée.

## Aner Uertschaften an der Gemeng
*Flône

## Um Spaweck
Hannut

**Hannut** (Wallounesch: *Hanut*, Hollännesch: *Hannuit*) ass eng belsch Stad, a Wallounien, Provënz Léck, an der Hesbaye.

Hannut huet 13.936 Awunner (1. Juli 2004) an eng Fläch vu 86,49&nbsp;km².

Den 12. Mee 1940 war do déi éischt Panzerschluecht tëscht de franséischen an däitschen Arméien.

## Aner Uertschaften an der Gemeng
Abolens, Avernas-le-Bauduin, Avin, Bertrée, Blehen, Cras-Avernas, Crehen, Grand-Hallet, Lens-Saint-Remy, Merdorp, Moxhe, Petit-Hallet, Poucet, Thisnes, Trognée (nl.: *Truielingen*), Villers-le-Peuplier a Wansin.

### Geschichtleches
Zu Hannut goufe Reschter aus der Virgeschicht fonnt. Zur Réimerzäit huet duerch Hannut en *Diverticulum* gefouert, deen haut ënner dem Numm *Chemin de Liège* bekannt ass. Vum 9. Joerhonnert un huet *Hannuth* wéi se deemools geheescht huet zur Grofschaft vu Moha gehéiert, bis et am 14. Joerhonnert an de Besëtz vun de Grofe vu Léiwen koum. Et war déizäit eng kleng Uertschaft do sech ëm e Schlass regruppéiert huet, dat am 12. Joerhonnert gebaut gouf, a vum Henri I., Herzog vu Brabant, befestegt gouf. 1222 krut den Äerzbëschof vu Köln Hannut geschenkt, koum awer gläich duerno erëm zeréck bei de Brabant, a gouf eng Bonne ville vum Herzogtum. Den Herzog gouf vun engem Vogt, zwéi Buergermeeschteren a siwe Schäffe vertrueden. Ënner dem franséische Regime gouf Hannut eng Gemeng am Departement Ourthe.

An den 1970er Joren huet Hannut zweemol mat anere Gemenge fusionéiert: Fir d'éischt de 17. Juli 1970 mat Abolens, Avernas-le-Baudouin, Bertrée, Blehen, Cras-Avernas, Crehen, Lens-Saint-Remy, Poucet a Villers-le-Peuplier. Bei der belscher Gemengereform vun 1977 koumen nach Avin, Grand-Hallet, Merdorp, Moxhe, Thisnes an Trognée dobäi.

### Wopen
Beschreiwung:

*De gueules à une enceinte hexagonale crénelée d'or, la porte ogivale ouverte, herse levée, renfermant un donjon carré crénelé du même, chargé d'un écusson écartelé aux 1 et 4 de sable au lion d'or armé et lampassé de gueules (Brabant), aux 2 et 3 d'argent au lion de gueules, armé, lampassé et couronné d'or, la queue fourchue et passée en sautoir* (Limbourg).

De Wope vun der Stad baséiert um Wope deen d'Gemeng de 16. August 1844 accordéiert krut, sou wéi e schonn op engem Sigel vun 1360 duergestallt ass.

### De Fändel

Beschreiwung:

*Deux laizes transversales, vert et rouge, avec au centre la silhouette d'un donjon entouré de 18 étoiles à 5 rais disposées en hexagone, le tout jaune.*

De Fändel huet déi traditionell Faarwe vun der Stad, mat an der Mëtt de Buergfrid aus dem Wopen. Vun de Stäre stellen der 12 d*'Villes d'Europe* duer an déi aner 6 op den Ecker, stellen d'Gemengen duer déi 1977 mat Hannut fusionéiert hunn.

## Um Spaweck
Websäit vun der Stad
Thillombois

**Thillombois** ass eng franséisch Uertschaft an Haaptuert vun der Gemeng mat deem selwechten Numm am Departement Meuse an der Regioun Grand Est.

## Geographie

Thillombois läit am Nordoste vu Frankräich op enger Héicht vun 240 m.

## Kuckeswäertes
Zu Thillombois steet e schéint aalt Schlass aus dem Mëttelalter dat am 19. Joerhonnert komplett restauréiert gouf.

Thillombois L'église Saint-Martin.JPG


## Um Spaweck
* Thillombois sur le site du Quid
* Communes les plus proches de Thillombois
* Localisation de Thillombois sur une carte de France
* Plan de Thillombois sur Mapquest
Viaduc de la Chiers

De **Viaduc de la Chiers** ass eng Stroossebréck zu Réhon bei Lonkech am Departement Meurthe-et-Moselle. De Bau vun der Bréck ass 1987 fäerdeg ginn. Si dréit d'Nationalstrooss RN 52 a geet iwwer d'Kuer.

Et ass eng Dunnebréck, déi aus Huelkëschten zusummegesat ass; den Architekt war de Charles Lavigne.
 
D'Pilieren sinn aus Bétong armé an d'Fuerbunn ass eng gemëschte Konstruktioun aus arméiertem Bëtong a Stol bei enger Déckt vun 3.5 m. Si huet eng total Längt vu 584 m an dat gréisst Feld huet 106 m.

## Literatur

**Déviation Sud-ouest de Longwy. Viaduc de la Chiers*, an "Travaux", septembre 1985, n. 602. 
*Foucriat, Jean-Claude: *La conception et la construction du viaduc de la Chiers à Longwy*, an"Bulletin ponts métalliques", n. 13. 
*Fuchs, Jacques: *Protection anti-corrosion du viaduc de la Chiers à Longwy*, an "Ouvrages d'art", mars 1988, n. 3. 
*Montens, Serge: *Les plus beaux ponts de France*, Bonneton, Paris (France), 2001
## Um Spaweck
* De Viaduc de la Chiers op Structurae mat méi Fotoen.
Alfredo Stroessner

Den **Alfredo Stroessner Matiauda**, gebuer den 3. November 1912 zu Encarnación, a gestuerwen de 16. August 2006 zu Brasília, war vun 1954 bis 1989 President an Diktator vum Paraguay. Virdru war hie Generol a Commandant en Chef an der paraguayanescher Arméi.

## Liewen
Als Jong vun engem däitschen Immigrant, huet den Alfredo Stroessner mat 16 Joer seng militäresch Karriär ugefaangen, wou en et séier bis ganz uewe bruecht huet. 1953 gouf e Commandant en chef vun der Arméi.

De 6. Mee 1954 huet e sech un d'Muecht geputscht a blouf 35 Joer laang President. Mat senger Partei, der Colorado-Partei, déi op alle wichtege Posten hir Leit hat, huet hien d'Land gefouert a kontrolléiert. Aussepolitesch huet hie sech als strengen Antikommunist positionéiert, soudatt em d'finanziell Ënnerstëtzung vun den USA sécher war. Onofhängeg Quelle schwätze vun enger 3.000 Leit, déi "verschwonne" sinn. E ganze Koup, déi net mat him d'accord waren, goufen an de Prisong gestach an do gefoltert. 2 Millioune Leit sinn an den Exil gaangen. De Stroessner hat dann och exzellent Relatioune mat den anere südamerikaneschen Diktaturen. Vill Nazien hu sech nom Zweete Weltkrich am Paraguay verkroch, dorënner och de Josef Mengele, Dokter zu Auschwitz.

Ee vun de gréisste Projeten ënner dem Stroessner senger Herrschaft war de Bau vum Itaipú-Staudamm. Den 3. Februar 1989 gouf de Stroessner entmuecht an en ass a Brasilien an den Exil gaangen, fir enger Uklo wéinst Verletzung vun de Mënscherechter z'entgoen. Do ass en am Alter vun 93 Joer gestuerwen.

## Literatur
*Carlos. R. Miranda: *The Stroessner Era: Authoritarian Rule in Paraguay*, Westview Pr, Juni 1990, Hartdeckel, (am Ament vergraff) 
*Anibal Miranda: *Stroessner*, Miranda & Asociados, Asuncion, Paraguay, 2004.

## Um Spaweck
*Websäit iwwer den Alfredo Stroessner
Gare Mamer

D**'Gare vu Mamer** ass eng Gare vun der Lëtzebuerger Eisebunn. Se läit an der Sektioun Mamer-Süd an der Gemeng Mamer a gehéiert zur Linn Lëtzebuerg - Klengbetten - Arel vum CFL-Zuchreseau. Se läit tëscht der Gare Mamer-Lycée an där vu Capellen.

Bei der Gare ass e Park & Rail-Parking mat 43 Plazen an zwou spezielle Parkplaze fir Leit mat reduzéierter Mobilitéit. Bei der Gare gëtt et eng Bikebox fir säi Vëlo ënnerdaach ze stellen. D'Gebai vun der Gare ass eent vun de wéinegen zu Lëtzebuerg an deenen nach eng Salle d'attente accessibel ass.

Den Accès fir an d'Ënnerféierung fir de Quai ze wiesselen ass net behënnertegerecht.

Den 13. Juni 2022 gouf proposéiert d'Voyageurs-Gebai als national Kulturierfschaft ze klasséieren.

## Geschicht
Nodeems am Juni 1858 den Tracé fir déi nei Streck vu Lëtzebuerg op Klengbetten festgeluecht gi war, huet de Gemengerot vu Mamer den 12. Juli 1858 festgehalen, datt de Flouer *Schmitznommert*, do wou d'Weeër fir op Holzem a Garnech sech kräizen, déi bescht Plaz wär fir d'Gare ze bauen. D'Mamer Gare ass de 15. September 1859, zesumme mat der Ouverture vun der Eisebunnsstreck opgaangen, déi vun der Compagnie Guillaume-Luxembourg (gekierzt GL, oder „de Wëllem“ genannt) bedriwwe gouf. Déi offiziell Aweiung war de 4. Oktober 1859.

Nodeems déi ganz Streck tëschent 1974 an 1980 erneiert a moderniséiert gouf, gëtt se zënterhier vum zentrale Stellwierk zu Klengbetten gesteiert a brauch net méi besat ze sinn. 1980 gëtt och de Gidderschapp ofgerappt, fir Plaz ze maachen, fir e Parking z'amenagéieren.

### Zuchaccidenter zu Mamer

* 6. Juli 1922: Zwou Persoune stierwen an zwou ginn der blesséiert, wéi an der Géigend vun der Mamer Gare eng Lokomotiv entgleist, well den Daach vun engem Schapp duerch e Wieder op d'Gleiser geblose gouf.

## Zich déi an der Gare halen
(Stand: Dezember 2025)

### Linn Lëtzebuerg ↔ Klengbetten ↔ (Arel - Libramont)

#### Richtung Klengbetten

#### Richtung Lëtzebuerg
Jeeweils an der entgéintgesater Richtung wéi an der Tabell uewendriwwer.

## Biller

Mamer Gare vers Capellen.jpg|D'Quaie vun der Gare a Richtung Capelle&nbsp;gekuckt.
Mamer, gare CFL Mamer (103).jpg|De Waardesall an der Gare
Mamer, gare CFL Mamer (116).jpg|Loftbild vun der Gare, a Richtung Capelle&nbsp;gekuckt


## Kuckt och
* CFL-Zuchreseau
* Lëscht vun den CFL-Garen

## Um Spaweck

* Aktuell Departen an der 
* Praktesch Informatiounen iwwer d'Gare Mamer op der CFL-Websäit
* D'Gare Mamer op der Websäit "rail.lu"
* D'Gare Mamer op der Websäit vu Spoorgroep Luxemburg

* Quell vum Abschnitt Geschicht, wann net anescht uginn: Klein, Arthur, and Amis de la ligne de chemin de fer de l'Attert. *100 Jahre Eisenbahnstrecke Luxemburg-Petingen: direkte Eisenbahnverbindung Luxemburg-Longwy (Paris) über Dippach-Reckingen*. Grass-Kleinbettingen: D’Frënn vun der Atertlinn, 2000. Print. (S. 195-212)
Schof

**Schof** (Gattung *Ovis*) si Mamendéieren déi idderzen an zu der Ënnerfamill vun de Geessendéieren (Antilopinae) gehéieren. D'Gattung Schof besteet aus ronn zwanzeg Aarten, zu deenen och déi wëll Schofaarten zielen, aus deenen d'Hausschof ervirgaangen ass, wéi z.&nbsp;B. d'Déckharschof (*Ovis canadensis*) an deen zu Lëtzebuerg méi bekannte Mouflon oder Muffelschof (*Ovis aries musimon*).

Vun der Schofszuucht hier gi follgend Ausdréck gebraucht:
* Schof: dat weiblecht Déier;
* Widder, Schofsbock: dat männlecht Déier;
* Lamm: dat jonkt Schof (bis 1 Joer al);
* Lämmes: e jonkt männlecht Schof bis et geschlechtsräif ass;
* Hammel: e "geluechten" oder geschniddene Widder.

## Illustratiounen

Image:Aalt Schof.jpg|En aalt Schof
Image:E Lämmes a seng Mam.jpg|E Lämmes a seng Mamm (hannen am Bild)
Image:Trapp_Schof.jpg|En Trapp Schof op der Wiss
Image:Flock of sheep.jpg|En Trapp Schof
Image:Schafhälfte.jpg|En Halleft Schof
Image:Ovejas en Patagonia - Argentina.jpg|En Trapp Schof a Patagonien


## Literatur
* Dierichs, Günther, 2006. *Schäfereikalender 2007. Schwerpunkt: Lebe für Schafe und mit Schafen*. Verlag Eugen Ulmer, Stuttgart.
* Fischer, Gerhard, Hugo Rieder, Regina Kuhn & Fridhelm Volk, 2004. *Schafe – das Fotobuch für die Praxis*. Verlag Eugen Ulmer, Stuttgart. (Kommentéiert Fotoen aus alle Beräicher vun der Schofhaltung a Veraarbechtung vu Schofprodukten)
* Kennard, David, 2005. *A Shepherd's Watch: Through the Seasons with One Man and His Dogs*. Headline Book Publishing, London. (De Kennard, e Schofhiert zanter dem Alter vu siwwenzéng Joer, beschreift säi Liewe mat sengen Hënn an de Schof)
* Sambraus, Hans Hinrich, 2001. *Farbatlas Nutztierrassen*. Verlag Eugen Ulmer, Stuttgart. (250 Rassen a Wuert a Bild)

## Um Spaweck
Croix de Guerre (Lëtzebuerg)

D**'Croix de Guerre** ass eng lëtzebuergesch militäresch Auszeechnung.

## Geschicht
### Croix de Guerre 1940-1945
De 17. Abrëll 1945 gouf d*'Croix de Guerre 1940 - 1945* geschaf, als Unerkennung fir all d'Membere vun enger Arméi oder enger paramilitärescher Organisatioun, déi sech fir d'Befreiung vu Lëtzebuerg am Zweete Weltkrich verdéngt gemaach hunn. A besonnesche Fäll konnt et och un Auslänner goen.

Et krut een déi Auszeechnung per Arrêté grand-ducal op Propose vum Staatsminister, deemools de Pierre Dupong, dee gläichzäiteg och "Président du Gouvernement" an Arméiminister war.

### Croix de Guerre

Den 9. Mee 1951 gouf nach eng aner Auszeechnung geschaf, déi Kéier ouni d'Mentioun "1940-1945". Déi Auszeechnung kann un all Militärmembere goen, déi sech duerch hir Bravour an hire Mutt verdéngt gemaach hunn. Si kann och posthum, also nom Doud, vergi ginn.

Et kann een déi Medail mat engem Arrêté grand-ducal, op Propositioun vum Arméisminister, kréien.

## Beschreiwung
D'Medail ass aus Bronze an huet d'Form vun engem Kräiz, iwwer deem sech zwee Schwäerter kräizen. Um ieweschten Deel ass d'groussherzoglech Kroun. Um ronnen Avers an der Mëtt vum Kräiz ass de Buschtaf "C" ënner enger zweeter méi klenger groussherzoglecher Kroun ofgebilt. Um Revers ass bei der *Croix de Guerre 1940 - 1945* de Joergang 1940, a bei der anerer *Croix de Guerre* ee "laurier de chêne" (sic).

D'Band ass däischter-blo mat fënnef giele Sträifen.

## Perséinlechkeeten, déi mat der Medail ausgezeechent goufen
*Den US-amerikanesche Generol George S. Patton
*Den englesche Feldmarschall Bernard Montgomery
*Den US-amerikanesche Generol Dwight D. Eisenhower
*De fréiere Minister Émile Krieps
*De lëtzebuergeschen Offizéier Joseph Wagener

## Kuckt och
* Lëtzebuergesch Auszeechnungen an Éierenzeechen

## Um Spaweck
Lincent

**Lincent** (op Wallounesch *Lîssin* an Hollännesch *Lijsem*) ass den Numm vun enger belscher Uertschaft a Gemeng an der Hesbaye, a Wallounien an der Provënz Léck.

Den 1. Juli 2004 hunn hei 2.956 Awunner op enger Fläch vu 14,66&nbsp;km² gelieft.

Fréier war d'Gemeng iwwer d'Linn 147 un d'Eisebunnsnetz ugeschloss.

D'Gemeng war fréier haaptsächlech bekannt duerch den *Tuffeau de Lincent* en Tuffsteen deen an der Hesbaye op de Gemenge Lincent, Orp-Jauche an Hélécine bis kuerz nom Zweete Weltkrich ofgebaut gouf. Haut gëtt bei Restauratioune meeschtens awer de Maastrichter Tuff deen aus Steebréch vun der Montagne Saint-Pierre kënnt, gebraucht.

## Aner Uertschaften an der Gemeng
*Pellaines (*Pellen*) 
*Racour (*Raatshoven*).

## Jumelagen
*  Lussac

## Um Spaweck

*Websäit vun der Gemengeverwaltung
Gare Capellen

D**'Gare vu Capellen** (oder **Gare op der Cap**) ass eng Gare vun der Lëtzebuerger Eisebunn. Se läit westlech vum CR103 (Capellen – Holzem) um südwestleche Wupp vun der Sektioun Capellen an der Gemeng Mamer a gehéiert zur Linn Lëtzebuerg - Klengbetten - Arel vum CFL-Zuchreseau. Se läit tëscht der Gare Mamer an där vu Klengbetten.

D'Gare vu Capellen huet e gratis Park & Rail-Parking mat 39 Plazen an dräi speziell Parkplaze fir Leit mat reduzéierter Mobilitéit. Bei der Gare gëtt et eng Bikebox fir säi Vëlo ënnerdaach ze stellen. Direkt bei der Gare läit d'Barriär PN.81b um CR103.
## Geschicht
Wéi déi nei Streck vu Lëtzebuerg op Klengbetten de 15. September 1859 opgaangen ass, waren ausser den zwou Garen op den Extremitéite vun der Streck just zwou Garen zu Mamer a Bartreng virgesinn. D'Gemeng Mamer wollt awer nach eng zousätzlech Garen op der Cap. D'Compagnie Guillaume-Luxembourg (gekierzt GL, oder „de Wëllem“ genannt) war bereet, versuchsweis eng Statioun op der Cap unzefueren, ënner der Konditioun, datt d'Onkäschte vun der Gemeng iwwerholl géifen. 1861 war den Accès bei déi geplangt Gare fäerdeg an d'GL war du bereet e Quai ze bauen an d'Halt ass am Laf vum Joer opgemaach ginn.

Nodeems déi ganz Streck tëschent 1974 an 1980 erneiert a moderniséiert gouf, gëtt se zënterhier vum zentrale Stellwierk zu Klengbetten gesteiert a brauch net méi besat ze sinn.

## Zich déi an der Gare halen
(Stand: Dezember 2025)

### Linn Lëtzebuerg ↔ Klengbetten ↔ (Arel - Libramont)

#### Richtung Klengbetten

#### Richtung Lëtzebuerg
Jeeweils an der entgéintgesater Richtung wéi an der Tabell uewendriwwer.

## Biller

Capellen station.JPG|D'Gare op der Cap am Joer 2007…
Fichier:Capellen railway station.jpg|an zéng Joer méi spéit.
Fichier:Capellen railway station 2.jpg|2017 a Richtung Mamer gekuckt.


## Kuckt och
* CFL-Zuchreseau
* Lëscht vun den CFL-Garen

## Um Spaweck

* Aktuell Departen an der 
* Praktesch Informatiounen iwwer d'Gare Capellen op der CFL-Websäit
* D'Gare Capellen op der Websäit "rail.lu"
* D'Gare Capellen op der Websäit vu Spoorgroep Luxemburg
Wim Delvoye

De **Wim Delvoye**, gebuer 1965 zu Wervik, ass en zäitgenësseche belsche Kënschtler.

Den Delvoye wunnt a schafft zu Gent an zu New York.

## E puer vu senge Wierker
### Cloaca
Säi bekanntst Wierk ass *Cloaca*, eng Maschinn, déi de mënschleche Verdauungsprozess simuléiert an Exkrementer produzéiert. D'Maschinn gëtt mat kulinareschen Delikatesse gefiddert. Et existéieren am Ganze 7 Modeller vu *Cloaca*. Deen éischte gouf 2000 am *Museum voor Hedendaagse Kunst Antwerpen* presentéiert. D'Endresultat konnt ee *sous vide* kafen.

Am Hierscht 2007 gouf dee ganze Projet (*Cloaca 2000-2007*) am Casino vun der Stad Lëtzebuerg virgestallt. Dobäi ass och déi lescht aus der Serie, d*'Super Cloaca*, zum Asaz komm.

### Anal Kiss
### Art Farm of Tattooed Swine
A China huet den Delvoye eng zwou Dose Schwäin tätowéiere gelooss, mat gängege Motiver, wéi och verschidde Leit se gär hunn, oder mat de Logoe vu Luxus-Marken. Verschiddener vun hinne sinn no hirem Doud ausgestoppt an ausgestallt ginn.

### Aner Wierker
* *Trophy*, 2009, Park Dräi Eechelen um Kierchbierg, Stad Lëtzebuerg

## Den Delvoye am Mudam
An der *Eldorado*-Ausstellung am Mudam steet eng aussergewéinlech "Installatioun mat Glasrummen", eng Zort "gothic" Kapell. 
Op de faarwege Fënstere vun *Euterpe* sinn net, wéi een erwaarde géif, Helleger oder soss reliéis Theemen, mä Kompositiounen op Basis vu Röntgefotoen, déi meescht vu Koppelen, déi sech këssen oder déi matenee schlofen. E bëssen erënneren déi Doudekäpp u Vanitas-Molereie vu spéitmëttelalterleche Meeschteren.

## Fir ze liesen
*Amy, Michaël: *The Body As Machine, Taken To Its Extreme*, The New York Times, 20 January 2002, pp.&nbsp;37–38.
**Almanach*, Fondation Musée d'Art Moderne Grand-Duc Jean, Luxembourg, 2004, pp.&nbsp;106–114.
*Wullschlager, Jackie: *Kitsche to make Belgium rich*, Financial Times, 30 March 2005, p.&nbsp;10.

## Um Spaweck

* Déi "offiziell" Websäit vum Kënschtler
* Eng Iwwersiicht iwwer seng Wierker an Ausstellungen
* Websäit mat Fotoe vu senge Kloakemaschinnen
* Artikel aus ''TIME'' mat Foto vum Kënschtler
* Artikel iwwer déi éischt ''Cloaca'' Ausstellung an den USA
* Websäit iwwer ''Tätowéiert Schwäin''
Xavier Brasseur

De **François Xavier Brasseur**, gebuer den 19. Oktober 1865 an der Stad Lëtzebuerg, an och do gestuerwen de 4. Juli 1912, war e lëtzebuergeschen Affekot a Politiker.

Hie souz tëscht 1902 an 1912 fir d'Sozialdemokratesch Partei an der Chamber.

Vun 1904 bis 1912 war hien och Member vum Gemengerot vun der Stad Lëtzebuerg.

De Xavier Brasseur war de Jong vum Pierre Brasseur an der Hélène Wurth, der Duechter vum François-Xavier Wurth-Paquet. Hie war mat der Jeanne de Saint-Hubert bestuet, där hir Sëschter Aline d'Fra vum Émile Mayrisch war.

## Kuckt och
* Brasseur (Famill)

## Um Spaweck
Parverband Sankt Pirmin

De **Parverband Sankt Pirmin** war bis 2013 e Parverband an der Pastoralregioun Norden an huet aus follgende 7 Pare mat hire Filialkierche bestanen. E gouf an den neie Parverband Öwersauer, Sankt Pirmin integréiert.

* Bauschelt
** Baschelt
* Béiwen
* Dénkert-Meecher
** Léifreg
* Harel
* Eeschpelt
* Kauneref (mat Ausnam vun der Filial Bidscht)
** Pirminuskapell
* Sir

Dës 7 Paren an hir Filialkierche verdeele sech iwwer d'Gebitt vun de Gemenge Bausschelt a Stauséigemeng.

## Ännerungen am Parverband
Bis zum August 2013 hunn och nach d'Pare Bärel, Donkels an Näertrech zum Parverband Sankt Pirmin gehéiert. Elo gehéieren se zum Parverband Wooltz.
ISO 3166-2:AL

## Kodéierlëscht

## Kuckt och
* ISO 3166-2, Referenztabell vun de Lännercoden.
* ISO 3166-1, Referenztabell vun de Lännercoden, wéi s'an Domainennimm benotzt ginn.
* Lëscht vun de Kreesser an Albanien
Parverband Lënster

De **Parverband Lënster** war bis 2013 e Parverband an der Pastoralregioun Lëtzebuerg an huet aus follgende 5 Pare mat hire respektive Filialkierche bestanen. E gouf an den neie Parverband Nei Par Sektor Ost integréiert. Kuerz Zäit duerno gouf en awer an den neie Parverband Iechternach, Ënnersauer, Jonglënster, Konsdrëf integréiert.

* Beidler
* Buerglënster
* Eescheler (ouni d'Filial Bruch an d'Uertschaft Weydeg)
* Jonglënster
** Allënster
** Gonnereng
** Guedber
* Roudemer
*an der Filial
** Eesebuer (Par Blaaschent)

Dës 5 Paren a Filialkierche leien all um Gebitt vun der Gemeng Jonglënster.
Charles-Gérard Eyschen

De **Charles-Gérard Eyschen**, gebuer den 2. Juni 1800 zu Baschelt, a gestuerwen den 28. September 1859 an der Stad Lëtzebuerg, war e lëtzebuergesche Jurist a Politiker.

De Charles-Gérard Eyschen huet op der Universitéit zu Léck studéiert. Déi Studien huet en 1826 mat enem Doktorat am Droit ofgeschloss. Mä och Literatur a Philosophie hunn hien intresséiert; a sou gouf hien zu Aalst (*Alost*) am Gemengekolléisch Rhetoriks-Professer. Hien huet sech parallel dozou awer och am selwechte Joer zu Bréissel um Barreau ageschriwwen. 1829 huet hien zu Aalst gekënnegt an zu Léck en Doktorat an der Philosophie gemaach.

Den 30. Juni 1830 gouf de Charles-Gérard Eyschen Riichter um Dikrecher Éischtinstanz-Geriicht. D'Belsch Revolutioun gouf him d'Geleeënheet, sengen orangistesche Gefiller Ausdrock ze verschafen, ë.&nbsp;a. an engem anonym publizéierten Artikel am *[[Journal de la ville et du Grand-Duché de Luxembourg]]*. Hien huet seng Carrière dann och missen op Lëtzebuerg konzentréieren, well e sech et an der nei gerënnter Belsch verduerwen hat.

E gouf Affekot an der Stad Lëtzebuerg (1831-1832), Member vum *Bureau de bienfaisance* (1831-1837), Member vun der *Commission des Comptes* (1831-1840), an ass an der Magistratur séier d*'Trap eropgefall*: Suppléants-Friddensriichter a Riichter um Éischtinstanz-Geriicht an der Stad (1832), President vum Bezierksgeriicht zu Dikrech (1840), President vum Stater Bezierksgeriicht (1842), Conseiller um Ieweschte Geriichtshaff an um Kassatiounsgeriicht (1843).

Do donieft gouf en och nach 1844 Member vum *Comité permanent de la Commission d'instruction primaire* a Schoulinspekter vum Kanton Capellen (bis 1849), 1849 da Member vun der *Commission des curateurs* vum Atheneum (bis 1856), a souz nach an deem engen oder aneren Examens-Jury fir Leit, déi hiert Doktorat am Droit oder an der Literatur wollte maachen.

1845 gouf e Vertrieder am Ständerot. a vun 1848 bis 1856, Deputéierten an der Chamber wou e reaktionär-konservativ Iddie vertrueden huet, wéi se och z.&nbsp;B. den apostoulesche Vikar, de Jean-Théodore Laurent zu där Zäit vertrueden huet. Hie war och ee vun de Matgrënner vum *[[Luxemburger Wort]]*.

1856 gouf e Member vun der Regierung Simons, wou en *Administrateur général* vun der Justiz an der Bildung gouf. Hien huet net verstoppt, datt e virun allem Member vun der Regierung gouf fir déi a sengen Ae vill ze liberal Lëtzebuerger Constitutioun vun 1848 z'amendéieren.

Nom Staatsstreech vun 1856 goufen dann och, géint de Wëlle vun zwéin Drëttel vun der Chamber, dem Kinnek-Groussherzog an der Kierch nees méi Rechter zougestanen an d'Volleksvertrieder an hire Pouvoire beschnidden.

1857 goufen hien an den Emmanuel Servais bei enger Regierungsëmbildung net méi mat an d'Exekutiv erageholl. Si goufen allen zwéi Member vum neigegrënnte Staatsrot, an den Eyschen och nees ee vun de Membere vum Ieweschte Geriichtshaff.

1859 ass de Charles-Gérard Eyschen no schwéierer Krankheet gestuerwen.

Hie war zweemol bestuet a Papp vu fënnef Kanner, dorënner och de Paul Eyschen.

## Um Spaweck
*Artikel an der ''Biographie nationale du Pays de Luxembourg'', Bd 5, S.78ff.
Parverband Bartreng-Stroossen

De **Parverband Bartreng-Stroossen** gouf de 6. Mee 2017 mat engem Dekreet vum Bistum ofgeschaaft.

En huet zu der Pastoralregioun Lëtzebuerg gehéiert a bestoung aus den 2 Paren.

* Bartreng
* Stroossen

Dës 2 Pare leien an de Gemenge Bartreng a Stroossen.
Parverband Bouneweg-Hamm

De **Parverband Bouneweg-Hamm** war bis 2013 e Parverband an der Pastoralregioun Lëtzebuerg an huet aus follgenden 2 Pare bestanen. E gouf an den neie Parverband Bouneweg, Hamm, Sacré-Coeur integréiert.

* Bouneweg
* Hamm

Dës Pare leien um Gebitt vun der Stad Lëtzebuerg.
Parverband Hesper

De **Parverband Hesper** war bis 2013 e Parverband an der Pastoralregioun Lëtzebuerg an huet aus follgende 5 Pare bestanen. E gouf an den neie Parverband Beetebuerg, Fréiseng, Hunchereng, Hesper, Réiserbann‎ integréiert.

* Alzeng
* Fenteng
* Hesper
* Houwald
* Izeg

Dës 5 Paren leien all um Gebitt vun der Gemeng Hesper.
Parverband Mamerdall

De **Parverband Mamerdall** gouf de 6. Mee 2017 mat engem Dekreet vum Bistum ofgeschaaft.

En huet zu der Pastoralregioun Lëtzebuerg gehéiert a bestoung aus 8 Pare mat hire respektive Filialkierchen:

* Briddel
* Holzem
* Capellen
* Keespelt (mat Ausnam vun der Filial Märjendaller Haff)
* Kielen
** Ollem
* Koplescht
* Mamer
* Nouspelt (mat Ausnam vun der Filial Rued)
** Dondel

Dës 8 Paren a Filialkierche verdeele sech iwwer d'Gebitt vun de Gemenge Kielen, Koplescht a Mamer.
Parverband Sandweiler-Syrdall

De **Parverband Sandweiler-Syrdall** war bis 2013 e Parverband an der Pastoralregioun Lëtzebuerg an huet aus follgende 4 Pare mat enger Filialkierch bestanen. E gouf an den neie Parverband Nei Par Sektor Ost integréiert.

* Éiter (ouni d'Uertschaft Schraasseg)
* Conter
* Mutfert
** Méideng
* Sandweiler

Dës 4 Paren an d'Filialkierch verdeele sech iwwer d'Gebitt vun de Gemenge Conter a Sandweiler.
John Castegnaro

De **John Castegnaro**, gebuer den 3. November 1944 zu Déifferdeng, a gestuerwen de 16. Juli 2012, war e Lëtzebuerger Gewerkschaftler a Politiker. Hien ass de Brudder vum Mario Castegnaro.

## Liewen
Mat 16 Joer huet e bei der Hadir eng Léier als Maschineschlässer ugefaangen, mat 19 Joer huet hien de Beruff gewiesselt a gouf Gewerkschaftssekretär beim Lëtzebuerger Aarbechterverband (LAV). 1964 gouf hie Member vun der LSAP.

1965 gouf e Regionalsekretär fir d'Bezierker Zentrum an Norden. An de Joren 1968 bis 1974 huet en als Gewerkschaftssekretär d'Verhandlungen an der Mëttel- a Klengindustrie geféiert. 1974 ass en an d'Exekutiv vum LAV gewielt ginn an am Joer 1976 gouf en zum Generalsekretär gewielt.

25 Joer laang, vun der Grënnung 1979 bis den November 2004 war hie President vum OGB-L, duerno Éierepresident.

Hie war ee vun de Grënner vun der Tripartite an huet eng wichteg Roll gespillt bei den Verhandlungen doriwwer, wéi d'Konsequenze vun der Stolkris an den 1970er an 1980er Joren am beschten unzegoe wieren.

Vum 22. Januar 1985 bis den 22. Januar 2003 war hie Member vum Staatsrot.

Vun 2004 bis 2009 war hien Deputéierten an der Chamber fir d'LSAP, nodeem e bei de Walen op déi fënneft Plaz gewielt gi war.

De John Castegnaro war och President vun der Asbl *Help*, der *Editpress* an der *Fédération nationale des Syndicats du Luxembourg*, a Member vum Verwaltungsrot vun Objectif Plein Emploi, dem Lëtzebuerger Roude Kräiz, der Arcelor an duerno der Arcelor Mittal (dat lescht bis Mee 2010).

## Gielercher
* 
* 

## Literatur
* Guy Castegnaro a Robert Schneider: *De Casteg - Ein Leben für die Anderen.* Esch/Alz., Editions le Phare, 2023. ISBN 978-99959-0-916-1.

## Quellen
* Luxemburger Wort: 17. Juli 2012 S.5 *John Castegnaro (1944-2012)*
* Luxemburger Wort: 18. Juli 2012 S.49 *Doudesannonce*
* Tageblatt online: John Castegnaro gestorben
Bill Switzer

De **Bill Switzer**, gebuer den 28. Mäerz 1984 zu Vancouver, ass e kanadesche Filmschauspiller.

## Filmer
* 1989: *[[Ranma ½]]* (TV): *Grandson (season 7)*
* 1997: *[[Mummies Alive!]]* (TV): *Presley Carnovan*
* 1997: *[[The Right Connections]]* (TV): *Gary Fleming*
* 1997: *[[A Call to Remember]]* (TV): *Sandy Halper*
* 1997: *[[The Christmas List]]* (TV): *Danny Skyler*
* 1997: *[[When Danger Follows You Home]]: *Andrew Werden
* 1998: *[[Eerie, Indiana: The Other Dimension]]* (TV): *Mitchell Taylor*
* 1998: *[[Mummies Alive! The Legend Begins]]* (Video) (Stëmm)
* 1999: *[[Locked in Silence]]* (TV): *John*
* 1999: *[[Sabrina the Animated Series]]* (TV): *Harvey Kinkle* (Stëmm)
* 2000: *[[CardCaptors]]* (TV): *Eli Moon* (Stëmm)
* 2000: *[[Mr. Rice's Secret]]*: *Owen Walters*
* 2000: *[[Mail to the Chief]]* (TV): *Kenny Witkowski*
* 2000: *[[The Dinosaur Hunter]]*: *Daniel*
* 2000: *[[Scorn]]* (TV): *David*
* 2001: *[[MythQuest]]* (TV): *Philthy*
* 2002: *[[Cheaters]]*: *Garret*
* 2003: *[[Silverwing]]* (TV): *Shade* (Stëmm)
* 2003: *[[Sabrina's Secret Life]]* (TV): *Harvey Kinkle* (Stëmm)

## Um Spaweck
* Fiche op IMDB
SIGNIS

**SIGNIS**, oder *Association Catholique Mondiale pour la Communication* ass eng Vereenegung, déi Professioneller aus 
Tëlee, Radio, Internet, Film, Video, Medianerzéiung an Nei Technologië regruppéiert.

SIGNIS ass am November 2001 aus der Fusioun vun der *OCIC* (Film an Audiovisuelles) mat der *Unda* (Radio an Tëlevisioun) ervirgaangen. Et ass eng asbl vu Schwäizer Recht.

## Um Spaweck
*Offiziell Websäit vu SIGNIS
Thalys

**Thalys** ass e Markenzeechen dat op der enger Säit ee bestëmmten TGV bezeechent, an op där anerer Säit och de Service dee vun der Eisebunn a Verbindung mat deem TGV gemaach gëtt. Den Thalys verbënnt Paräis mat Bréissel iwwer eng LGV-Streck an en huet Antenne vu do aus op Amsterdam a Köln. Op deene Linne mécht den Thalys den Déngscht zesumme mat aneren Héichvitessrammen, wéi den Eurostar an den ICE.

## Allgemenges
* D'Wuert *Thalys* ass e Konschtwuert dat 1996 geschaf ginn ass fir de Service ze bezeechenen. Et zeechent sech doduerch aus datt et sech an alle Sproochen déi am Operatiounsgebitt vum Thalys geschwat ginn, gutt ausschwätze léisst. 
* Virum Asaz vum Thalys an der Belsch, Holland an Däitschland goufe grouss Sanéierungen, u Strecken déi bestanen hunn an deels Néibauten, zum Beispill d'Streck Léiwen-Ans, gemaach.

## Déi verschidde Rammemodeller

Den Thalys huet 27 Rammen, dovun 10 PBA a 17 PBKA.
### Thalys Paräis-Bréissel-Amsterdam
D**'Thalys PBA** sinn d'Dräi-System Variant vum Thalys. Den Numm PBA steet fir Paräis-Bréissel-Amsterdam, wat Haaptstreck fir déi Zich ass.

D'Thalys PBA si speziell modifizéiert TGVen, mat engem spezielle Pantograph an dem Sécherheetssystem ATB, déi doduerch an Holland fuere kënnen. Mam Enn am Abrëll 2007 vun den Thalys-Verbindungen op Roissy bei den Disney Park, war eng vun de PBA-Rammen iwwerflësseg an ass zanterhier als TGV ënnerwee. Dat war d'Ramm 4531 déi lo als TGV Réseau ënner der Nummer 4551 leeft

Nieft der Verbindung Paräis-Bréissel-Amsterdam déi den Zich hiren Numm gëtt, lafen d'Thalys PBA och nach op de Verbindungen Ostende-Bréissel-Paräis a Léck-Namur-Charleroi-Paräis.

### Thalys Paräis-Bréissel-Köln-Amsterdam
D**'Thalys PBKA** sinn d'Véier-System Variant vum Thalys. D'Modeller PBKA sinn technesch ekipéiert, fir a Frankräich, der Belsch, Holland an Däitschland kënnen ze fueren. Et fënnt een déi Zich virun allem op der Verbindung bis Köln, si hëllefen awer geleeëntlech och op den anere Verbindungen aus.

Wei all d'Automotricë vum TGV sinn d'PBA an d'PBKA koppelbar.

## Strecken
* Paräis - Bréissel - Léck - Oochen - Köln
** bis 2009 iwwer d'Weserdallstreck, zanter dem 13. Dezember 2009 iwwer d'HSL 3 (3 Stonnen 50 Minutten).
* Amsterdam – Schiphol - Rotterdam – Antwerpen – Bréissel – Paräis(10 Koppelen Zich)
** säit dem 13. Dezember 2009 iwwer HSL 4 (3 Stonnen 18 Minutten).
* Bréissel – Disneyland Resort Paräis (fënnef Koppelen Zich, bis Mäerz 2007).
* Am Summer fiert eng zousätzlech Koppel Zich tëscht Amsterdam a Marseille, am Wanter tëscht Amsterdam a Bourg-Saint-Maurice.
Zwou Strecke goufen am Fréijoer 2015 zougemaach:
* Ostende – Bruges – Gent – Bréissel – Paräis (Eng Koppel Zich).
* Léck – Namur – Charleroi – Paräis (Eng Koppel Zich).

## Modelleisebunnen
Vu Mehano a vu Märklin gëtt et den Thalys fir d'Spur HO a vun Hobbytrain fir d'Spur N.

## Um Spaweck

* Offiziell Säit vum Thalys
* Histoire Technologique du Thalys, vum Isabelle Saillot
Tour de l'Avenir

Den **Tour de l'Avenir** ass eng Etappecourse mam Vëlo, déi a Frankräich gefuer gëtt.

Zanter 2005 gehéiert dës Course zum UCI Europe Tour an ass zanterhier an der Klass 2.1 agestuuft.

## Nimm vun der Course

## D'Gewënner
* 1961: Guido De Rosso 
* 1962: Antonio Gomez Del Moral 
* 1963: André Zimmermann 
* 1964: Felice Gimondi 
* 1965: Mariano Diaz 
* 1966: Mino Denti 
* 1967: Christian Robini 
* 1968: Jean-Pierre Boulard 
* 1969: Joop Zoetemelk 
* 1970: Marcel Duchemin 
* 1971: Régis Ovion 
* 1972: Fedor Den Hertog 
* 1973: Gianbattista Baronchelli 
* 1974: Enrique Martinez Heredia 
* 1976: Sven-Ake Nilsson 
* 1977: Eddy Schepers 
* 1978: Sergej Soukhoroutschenkow 
* 1979: Sergej Soukhoroutschenkow 
* 1980: Alfonso Florez 
* 1981: Pascal Simon 
* 1982: Greg LeMond 
* 1983: Olaf Ludwig 
* 1984: Charlie Mottet 
* 1985: Martin Ramirez 
* 1986: Miguel Indurain 
* 1987: Marc Madiot 
* 1988: Laurent Fignon 
* 1989: Pascal Lino 
* 1990: Johan Bruyneel 
* 1992: Hervé Garel 
* 1993: Thomas Davy 
* 1994: Angel Casero 
* 1995: Emmanuel Magnien 
* 1996: David Etxebarría 
* 1997: Laurent Roux 
* 1998: Christophe Rinero 
* 1999: Unai Osa 
* 2000: Iker Flores 
* 2001: Denis Menchov 
* 2002: Jewgeni Wladimirowitsch Petrow 
* 2003: Egoi Martínez 
* 2004: Sylvain Calzati 
* 2005: Lars Ytting Bak 
* 2006: Moisés Dueñas Nevado 
* 2007: Bauke Mollema 
* 2008: Jan Bakelants 
* 2009: Romain Sicard 
* 2010: Nairo Quintana 
* 2011: Esteban Chaves 
* 2012: Warren Barguil 
* 2013: Rubén Fernández Andújar 
* 2014: Miguel Ángel López 
* 2015: Marc Soler 

## Um Spaweck
* Offiziell Websäit vum Tour de l'Avenir (A.S.O)
* Resultater vum Tour de l'Avenir op der Websäit vu Mémoire du Cyclisme
Lëscht vun de Lokomotiven an Automotricë bei der SNCB

D'Nummeréirung vun de Lokomotiven an Automitricë bei der SNCB ass zanter dem 1. Januar 1971 no engem Zuelecode gereegelt.

Bei den Automotricë sinn et 3 Zifferen, bei de Lokomotive sinn et der 4.

Bei Lokomotiven déi virun 1971 schonn ënnerwee waren, ass och déi al Nummeréierung mat 6 Ziffere genannt.
### Lokomotiven
Jiddwer Lokomotiv huet eng Nummer déi aus 4 Ziffere besteet a mat Hëllef vum entspriechende Schlëssel gëtt déi Nummer Informatiounen iwwer d'Lokomotiv.

D'Nummer 5175, zum Beispill, weist déi Maschinn als eng schwéier Diesellokomotiv (5) aus. D'1 weist datt et déi éischt Serie vun schwéieren Diesellokomotive war an d'75 datt déi Maschinn déi fënnefasiwwenzegst vun hirer Serie ass. 
#### Elektresch Lokomotive fir verschidde Stroumstäerkten

D'Serien 28 an 29 sinn eng Ausnam, well keng openanerfolgend Zuelen tëscht 10 an 19 iwwereg waren. Et ass warscheinlech datt bis 2014 eng nei Serie 19 an Déngscht gestallt gëtt, dat ass di zweet Tranche vun der Serie 18.

#### Elektresch Lokomotive fir eng Stroumstäerkt

#### Diesellokomotiven

#### Rangéierdieselen

### [[Automotrice]]n
Bei den Automotricen huet een sech bei der SNCB fir eng duerchgängeg Nummeréierung decidéiert. Dowéinst ass et, ouni d'Lëscht mat den Nummeren, schwéier eng Automotrice hirem Modell zouzeuerdenen. 

### Autorailen

Ganz al Autoraile stin net méi an dëser Lëscht. Kuckt dofir: Autorailen fir méi gewuer ze ginn.
Tom Simpson

Den **Tom Simpson**, gebuer den 30. November 1937 zu Haswell (Grofschaft Durham), a gestuerwen den 13. Juli 1967 um Mont Ventoux a Frankräich, war een englesche Vëlosprofi. Hie krut vun der englescher Kinnigin een Adelstitel nodeem en 1964 Mailand-Sanremo gewonnen hat.

## Fir ze liesen
*William Fotheringham: *Put Me Back on My Bike: In Search of Tom Simpson*, Yellow Jersey Press, Neioplo 7. Juni 2007 
*William Fotheringham: *Put me back on my bike - Die Tom-Simpson-Biografie*, Covadonga, 1. Oplo op Däitsch, 28. Mee 2007 

## Palmarès
### [[1960]]
* 1. am Tour du Sud-Est
### [[1961]]
* 1. an der Ronde van Vlaanderen
### [[1963]]
* 1. a Bordeaux-Paris
### [[1964]]
* 1. a Milano-Sanremo
### [[1965]]
* 1. op der Stroosseweltmeeschterschaft zu Lasarte a Spuenien
* 1. am Giro di Lombardia
### [[1967]]
* 1. a Paris-Nice

## Um Spaweck
Stonnerekord um Vëlo

De **Stonnerekord um Vëlo** gëtt normalerweis op der Pist gefuer an e besteet dodran déi gréisstméiglech Distanz an enger Stonn ze fueren.
Den éischte Stonnerekord gouf 1893 zu Paräis vum Henri Desgrange opgestallt mat enger Moyenne vu 35,325&nbsp;km. Duerno hu vill grouss Vëloschampione probéiert dëse Rekord ze verbesseren ënner anerem de Fausto Coppi, de Jacques Anquetil an den Eddy Merckx deen 1972 zu Mexiko eng Moyenne vun 49,431 Km gefuer ass.
Duerch d'Verbesserung vun der Vëlostechnologie konnt de Chris Boardman 1996 den absolutte Rekord vu 56,375&nbsp;km fueren.

Am September 2000 huet d'UCI nei Krittäre fir d'Homologatioun vun de Rekorder festgesat (Haaptsächlech wat de Vëlo selwer betraff huet) an du huet den Eddy Merckx de Rekord frësch zougesprach kritt. De Chris Boardmann klappt dëse Rekord awer am Oktober 2000 mat 49, 441&nbsp;km also 10 Meter méi wéi de Merckx. 2005 verbessert den Ondřej Sosenka déi Performance op 49,700&nbsp;km.

## Chronologie vum Stonnerekord bei den Hären

## Bescht Leeschtungen an der Stonn bei den Hären
(Net homologéiert)

## Chronologie vum Stonnerekord bei den Dammen

## Bescht Leeschtungen an der Stonn bei den Dammen
(Net homologéiert)

*18. Oktober 2000 Anna Wilson (Australien) 43,500&nbsp;km (Melbourne)
*5. November 2000 Jeannie Longo (Frankräich) 44,767&nbsp;km (Mexico)
*7. Dezember 2000 Jeannie Longo (Frankräich) 45,094&nbsp;km (Mexico)
*10. Oktober 2003 Leontien Van Moorsel (Holland) **46,065&nbsp;km** (Mexico)